《秋晴》
清代·弘历

春晴令人愁，秋晴令人喜。年年秋复春，安能彼易此。

愁春晴偏多，飞尘暗桃李。喜秋晴则鲜，积霖病糜芑。

今岁寔厚幸，夏初甘雨美。自是常适均，原隰遍薿薿。

兹乃孟秋月，宜旸念无已。昨夜细雨零，诘朝云势驶。

方虞辜望岁，倏忽西风起。徂云无留踪，气爽天高矣。

秋蝉亮其声，閒花繁厥蕊。凭轩有馀乐，拈吟聊复尔。

嗟予望蜀心，矻矻何时止。自讼还自怜，近臣安喻是。